<Tekst fra Oslo bispedømme. Kan bearbeides>

**Kvifor velje dåp?**

Dåp handlar om tradisjon, tilhøyrsle og tru.

**Tradisjon** – dåpen er ein berande tradisjon, og det har dåpen vore i landet vårt i nærmare 1000 år. Mange opplever dåpsdagen som ei god og meiningsfull feiring og ein viktig dag for dei som står barnet nær.

**Tilhøyrsle** – dåpen knyter oss til Gud, til Jesus Kristus og til fellesskapet i kyrkja.

**Tru** – Barnet blir døypt til den kristne trua. I dåpen blir barnet lagt i Guds hender i tru på Guds kjærleik. Slik er trua ei gåve frå Gud til den døypte.

Det er eit val å la barnet bli døypt, men det er òg eit val å ikkje la barnet bli døypt. Alle vil det beste for barna sine, og foreldra legg grunnlaget for dei vala barna sjølve skal ta i framtida.

Når barnet er 15 år, er det religiøst myndig. Da avgjer barnet sjølv om ho eller han vil vere medlem i kyrkja.

**Kva er dåp?**Dåpen er eit sakrament, ei heilag handling, der Gud tek imot barnet og velsignar det. Barnet får del i Guds kjærleik og frelse. Gjennom dåpen blir vi ein del av kyrkja, eit fellesskap som strekkjer seg over heile verda. På dåpsdagen har barnet viktige støttespelarar rundt seg. Barnet blir bore til døypefonten og døypt til namnet åt Faderen, Sonen og Den heilage ande. Dåpen er ei gåve frå Gud. I dåpen høyrer vi lovnaden frå Jesus: «Og sjå, eg er med dykk alle dagar så lenge verda står.»

<Forslag: Legge inn en faktaboks med hele sitatet fra Matteus 28>